اینگیلتره‌نین پایتاختی لوندوندا تشکیل ائدیلن ناتو-نون دؤردلو ذیروه توپلانتی‌سیندا دؤولت باشچی‌لاری ترورون هر نوعونه قارشی موباریزه‌نین داوامی ایله باغلی موذاکیره آپاریب‌لار.
اینگیلتره باش ناظیرلیگی‌نین 10-جو اوفی‌سی تورکیه پرزیدنتی رجب طیب اردوغان، فرانسا پرزیدنتی امانوئل ماکرون، آلمانیا باش ناظیری آنگلا مرکل و اینگیلتره‌نین باش ناظیری بوریس جانسونون ایشتیراک ائتدیگی سوریه موضوع لو دؤردلو ذیروه توپلانتی‌سی ایله باغلی یازی‌لی آچیقلاما وئریب. معلوماتدا بیلدیریلیر:
"دؤولت باشچی‌لاری گؤروش اؤلکه‌لری آراسینداکی گئنیش استراتژی، ایقتیصادی و مودافعه اورتاق لیقلاریندان‌ دانیشا‌راق بو علاقه‌لرین ناتو اوزرین‌دن ده اولماقلا داها درینلشدیریلمه‌سی‌نین اهمیتینی قبول ائدیب‌لر.
سوریه-نین سرحد بؤلگه‌لری و قوزیی-دوغویا یاردیم‌لارین چاتدیریلماسی‌نین بیرلشمیش میللت‌لر تشکیلاتی‌نین وظیفه‌سی اولدوغو و بو موضوع دا فعالیت‌لرین آرتیریلماسی گرک‌لیگی دانیشیلیب.
قاچقین‌لارین کؤنول‌لو و اعتبارلی گئری دؤنمه‌لری‌نین شرط‌لری، گؤرولن و گؤروله‌جک ایشلر، ترورون هر نوعونه قارشی موباریزه‌نین داوام ائتدیریلمه‌سی، او جمله‌دن ادلیب ده داخیل اولماقلا، سوریه وطنداش‌لارینا قارشی بوتون هوجوم‌لارین دایاندیریلماسی ایله باغلی معین راضی‌لیق‌لار الده اولونوب”.
دؤردلو ذیروه توپلانتی‌سیندا دؤولت باشچی‌لاری لیبی-ده سیاسی مودتین اوزادیلماسی پروسه سینه ده دستک‌لرینی ایفاده ائدیب و بو فورماتدا ییغینجاق‌لارین تز-تز کئچیریلمه‌لی اولدوغونو بیلدیریب‌لر.
